১৫ ফেব্রুয়ারির মধ্যে পুলিশ আধিকারিকদের বদলির প্রক্রিয়া সম্পূর্ণের নির্দেশ CEO দফতরের

ওয়েবডেস্ক- ১৫ ফেব্রুয়ারির (15 February) মধ্যে পুলিশ আধিকারিকদের (Police Officers) বদলির প্রক্রিয়া (Transfer process) সম্পূর্ণ করতে হবে। রাজ্যের পুলিশ আধিকারিকদের বদলি নিয়ে নির্দেশ রাজ্যের CEO দফতরের (CEO Office) । বিধানসভা নির্বাচনের সঙ্গে যুক্ত পুলিশ আধিকারিকদের ক্ষেত্রে এই বদলির নির্দেশ। রাজ্যের স্বরাষ্ট্র ও পার্বত্য বিষয়ক দফতরকে চিঠি সিইও দফতরের।

এই নির্দেশিকা মূলত যে সমস্ত আধিকারিকেরা নিজের জেলা বা একই পদে দীর্ঘদিন তিন বছর তার বেশি কর্মরত আছেন, তাদের প্রযোজ্য কলকাতা ও রাজ্য পুলিশের বিভিন্ন স্তরের আধিকারিকদের এই বদলি তালিকায় অন্তর্ভুক্ত করার প্রক্রিয়া চলছে। শনিবার এই লিখিত নির্দেশিকার কপি কলকাতা পুলিশের যুগ্ম কমিশনার (সদর) মিরাজ খালিদের পাশাপাশি রাজ্যের সব জেলা ও পুলিশ জেলার এসপি, সমস্ত রেঞ্জের ডিআইজি, আইজিকে (আইন শৃঙ্খলা) পাঠানো হয়েছে। সেই নির্দেশিকায়, এই নির্দেশ কার্যকর করার পর ১৬ ফেব্রুয়ারি রিপোর্ট আকারে কমিশন দিতে হবে।

আরও পড়ুন- আজ ফের ‘মমতা বনাম নির্বাচন কমিশন’! কখন হবে শুনানি?

রাজ্য পুলিশ প্রশাসনের এক সূত্রের খবর, ইতিমধ্যেই কলকাতা ও রাজ্য পুলিশের প্রায় সর্বস্তরের সিংহভাগ বদলির কাজ সম্পূর্ণ। তবে পূর্ব মেদিনীপুরের এসপি পদ এখনও ফাঁকা। অপরদিকে কলকাতা পুলিশের ডিজি (এসইডি) সহ কয়েকটি পদে রদবদল বাকি। একদিকে বিধানসভা অধিবেশন ও অপর দিকে এসআইআর মামলা এই দুই নিয়ে এই মুহূর্তে ব্যস্ত মুখ্যমন্ত্রী মমতা বন্দ্যোপাধ্যায়। তবে চলতি সপ্তাহেই এই বাকি রদবদল সেরে ফেলার সম্ভাবনা বলে খবর।