রক্ত দিয়ে লেখা প্রেমপত্র! পুলিশ আধিকারিককে সম্পর্ক স্থাপনে জোর দিয়ে আত্মহত্যার হুমকি

ওয়েবডেস্ক- এবার এক পুলিশ আধিকারিককে (Police officer) প্রেম পত্র (Love Letter) ! সেই প্রেম পত্র লেখা হল নিজের রক্ত দিয়ে। সম্পর্ক তৈরি করার জন্য পুলিশ আধিকারিকদের চাপ দিচ্ছিলেন ওই মহিলা। থানায় এসে আত্মহতার হুমকি। বেঙ্গালুরুর (Bengaluru) ঘটনা। ওই মামলার বিরুদ্ধে মামলা দায়ের হয়েছে।

জানা গিয়েছে, চলতি বছরের ১৯ আগস্ট রামমূর্তি নগর থানার (Ram Murti Nagar Thana) আধিকারিক হিসেবে যোগ দেন পুলিশ আধিকারিক সতীশ জিযে (Police Inspector Satish GJ) । গত ৩০ অক্টোবর ওই পুলিশ আধিকারিককে প্রস্তাব দিতে শুরু করেন ওই মহিলা। যা রীতিমতো হয়রানির পর্যায়ে পৌঁছায়।

নিজেকে এলাকার বাসিন্দা হিসেবে নিজের পরিচয় দিয়ে তাকে একাধিকবার হোয়াটস অ্যাপ করতে শুরু করেন ওই মহিলা। নিজেকে সঞ্জনা ওরফে রঞ্জনা বলে পরিচয় দিয়ে ওই মহিলা জানান, তিনি পুলিশ আধিকারিকের প্রেমে পড়েছেন। তার সঙ্গে সম্পর্ক গড়ে তুলতে চান। বার বার তাকে এড়িয়ে যান পুলিশ আধিকারিক। কিন্তু নাছোড় ওই মহিলা।

আরও পড়ুন- কবাডি প্লেয়ারকে হত্যার ঘটনা! এনকাউন্টারে খতম অভিযুক্ত

একাধিক নাম্বার থেকে আধিকারিককে ফোন করতে শুরু করেন। ওই মহিলা সেই রাজ্যের মুখ্যমন্ত্রী, স্বরাষ্ট্রমন্ত্রী-সহ একাধিক নেতার সঙ্গে তাঁর সম্পর্ক আছে বলেও দাবি করেন তিনি। এর পরেও গত মাসেও সোজাসুজি থানায় চলে আসেন ওই মহিলা। নিজেকে ওই আধিকারিকের আত্মীয় বলে দাবি করেন। সেই সময়ে থানায় ছিলেন না সতীশ। তবে মহিলা তাঁর জন্য এক প্যাকেট মিষ্টি এবং ফুলের তোড়া রেখে যান। এর পরেও কোনও পাত্তা না পেয়ে, ফের থানায় এসে আধিকারিকের হাতে একটি খাম তুলে দেন।

সেই খামের মধ্যে তিনটি চিঠি সঙ্গে একাধিক ঘুমের ওষুধ ছিল। মহিলার দাবি, নিজের রক্ত দিয়ে প্রেম পত্র লিখেছেন। এই সম্পর্কে রাজি না হলে আত্মঘাতী হবেন তিনি। গত ১২ ডিসেম্বর থানায় এসে তিনি পুলিশ আধিকারিককে একই হুমকি দেন। এই অবস্থায় তিতিবিরক্তি হয়ে ওই মহিলার বিরুদ্ধে রামমূর্তি নগর থানায় মহিলার অভিযোগ দায়ের করেছেন ওই আধিকারিক। পুলিশের দাবি, এর আগেও ওই মহিলা একই ভাবে নিশানা করেছিলেন একাধিক পুলিশ আধিকারিককে। এই নিয়ে তদন্ত শুরু করেছে বেঙ্গালুরু পুলিশ।

দেখুন আরও খবর-